pythainlp/thai-financial-dataset huggingface dataset:
ส่วนที่ 2

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว
ด้วยความระมัดระวังบริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิด หรือไม่ขาดข้อมูลที่ควรต้องแจ้งในสาระสำคัญ นอกจากนี้บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และ กระแสเงินสดของบริษัทและบริษัทย่อยแล้ว

  (2) บริษัทได้มีระบบการเปิดเผยข้อมูลที่ดี เพื่อให้แน่ใจว่า
  บริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
  รวมทั้งควบคุมดูแลให้มีการปฏิบัติตามระบบดังกล่าว

  (3) บริษัทได้จัดให้มีระบบการควบคุมภายในที่ดี และควบคุมดู แลให้มีการปฏิบัติตามระบบดังกล่าว
  และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2552
  ต่อผู้สอบบัญชีและกรรมการตรวจสอบของบริษัทแล้ว
  ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
  รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นางสาววิชชุดา ไกรฤทธิกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาววิชชุดา ไกรฤทธิกุล กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

ชื่อ-นามสกุล ตำแหน่ง ลายมือชื่อ

1. นายประกิต อภิสารธนรักษ์ ประธานกรรมการบริหาร ………………………………

2. นายพิศาล ประหัษฎางกูร รองประธานกรรมการบริหาร .……………………………..

3. นายอนุชา วิริยะชัย กรรมการผู้จัดการ ….…………………………

4. นายอภิรักษ์ อภิสารธนรักษ์ กรรมการ …………………….………..

ชื่อ ตำแหน่ง ลายมือชื่อ

ผู้รับมอบอำนาจ นางสาววิชชุดา ไกรฤทธิกุล ผู้อำนวยการฝ่ายบัญชีและการเงิน …………………….
รายงานคณะกรรมการตรวจสอบ

คณะกรรมการตรวจสอบของ บริษัท ประกิต โฮลดิ้งส์ จำกัด (มหาชน)
จัดตั้งขึ้นตามมติคณะกรรมการบริษัท ครั้งที่ 2/2552 เมื่อวันที่ 19 มีนาคม 2552
ประกอบด้วยกรรมการอิสระที่ไม่ได้เป็นเจ้าหน้าที่หรือลูกจ้างของบริษัท จำนวน 3 ท่าน

โดยมีหน้าที่และความรับผิดชอบตามที่ได้รับมอบหมายจากคณะกรรมการบริษัทฯ ดังต่อไปนี้

1)  สอบทานและให้ความเห็นชอบในการเสนองบการเงินรายไตรมาส
    และงบการเงินประจำปีต่อคณะกรรมการบริษัทฯ

2)  สอบทานให้บริษัทมีระบบการควบคุมภายใน และการตรวจสอบภายในที่เหมาะสม
    และมีประสิทธิผล

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
    รวมทั้งรับทราบผลการตรวจสอบของผู้สอบบัญชี

5)  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

ในรอบระยะเวลาบัญชี ปี 2552 คณะกรรมการตรวจสอบได้มีการประชุมรวม 4 ครั้ง
เพื่อพิจารณาประเมินผล และพัฒนาการปฏิบัติงานต่างๆ ที่ได้รับมอบหมายจากคณะกรรมการบริษัท
โดยเฉพาะอย่างยิ่งได้ให้ความสำคัญกับระบบควบคุมภายในของบริษัท การจัดทำรายงานทางการเงิน
การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ หรือ
กฎหมายที่เกี่ยวข้องกับธุรกิจของบริษัท
ทั้งนี้คณะกรรมการตรวจสอบได้ร่วมพิจารณาและแลกเปลี่ยนข้อคิดเห็นกับผู้ตรวจสอบภายในและผู้สอบบัญชี
ตลอดจนฝ่ายจัดการตามที่คณะกรรมการตรวจสอบเห็นสมควร

  คณะกรรมการตรวจสอบมีความเห็นดังต่อไปนี้

1.  บริษัทฯ มีระบบการควบคุมภายในที่เหมาะสมกับสภาพธุรกิจ
    และไม่มีข้อบกพร่องที่เป็นสาระสำคัญ

2.  ไม่มีความเสี่ยงในเรื่องสำคัญต่าง ๆ ทั้งในด้านการบริหาร การเงิน การลงทุน
    การปฏิบัติตามกฎหมายต่าง ๆ
    และข้อกำหนดของตลาดหลักทรัพย์แห่งประเทศไทยที่จะทำให้ธุรกิจของบริษัทเสียหายอย่างเป็นสาระสำคัญ

3.  งบการเงินสำหรับปีสิ้นสุด 31 ธันวาคม 2552
    ได้จัดทำขึ้นตามมาตรฐานการบัญชีที่รับรองทั่วไปและมาตรฐานการบัญชีของสภาวิชาชีพบัญชี
    ในพระบรมราชูปถัมภ์ ตลอดจนได้ปฏิบัติตามพระราชบัญญัติการบัญชี พ.ศ. 2543
    อย่างครบถ้วนและเคร่งครัดทุกประการ
    ทั้งนี้โดยมีผู้สอบบัญชีรับอนุญาตได้ตรวจสอบและรับรองงบการเงินของบริษัทฯ
    เป็นที่เรียบร้อยแล้ว

สำหรับปี 2553 คณะกรรมการตรวจสอบได้เสนอคณะกรรมการบริษัทฯ แต่งตั้ง นายเสวี
วิวัฒน์พนชาติ แห่งสำนักงาน ปีติเสวี เป็นผู้สอบบัญชีของบริษัทสำหรับปี 2553
และจะนำเสนอที่ประชุมผู้
ถือหุ้นเพื่ออนุมัติต่อไป

  ..............................................................

  (ม.ร.ว. ถนัดศรี สวัสดิวัตน์)

  ประธานกรรมการตรวจสอบ

  วันที่ 12 มีนาคม 2553
7.  โครงสร้างเงินทุน

  7.1 หลักทรัพย์ของบริษัท

ณ วันที่ 31 ธันวาคม 2552 มีทุนจดทะเบียน 99,484,000.00 บาท แบ่งเป็นหุ้นสามัญจำนวน
99,484,000 หุ้น มูลค่าที่ตราไว้หุ้นละ 1.00 บาท ทุนที่ออกและเรียกชำระแล้วจำนวน
59,484,000 หุ้น มูลค่าหุ้นที่ตราไว้หุ้นละ 1.00 บาท เป็นเงิน 59,484,000.00 บาท

7.2 ผู้ถือหุ้น

รายละเอียดเกี่ยวกับผู้ถือหุ้นรายใหญ่ที่มีชื่อปรากฎตามทะเบียนผู้ถือหุ้น ณ วันที่ 7 พฤษภาคม 2552
มีดังต่อไปนี้

  ------- -------------------------------- ------------ ----------------------
  ลำดับที่   กลุ่มผู้ถือหุ้น                         จำนวนหุ้นที่ถือ   ร้อยละของจำนวนหุ้นทั้งหมด

  1       **กลุ่มนายประกิต                    20,259,800   34.06

  2       FCB International                14,800,000   24.88

  3       True North Communication         3,660,000    6.15

  4       State Street Bank and Trust      3,376,000    5.68
          Company for London                            

  5       CLSA SINGAPORE PTE.LTD.          1,874,000    3.15

  6       นายอภิรักษ์ อภิสารธนรักษ์              836,993      1.41

  7       นายชาญ มหสรรค์                    684,200      1.15

  8       บมจ.กรุงเทพประกันภัย                632,000      1.06

  9       นายวิชัย จิรเจริญกิจกล                504,300      0.85

  10      นายสันธาน เฮงสกุล                  319,800      0.54
  ------- -------------------------------- ------------ ----------------------

หมายเหตุ : กลุ่มผู้ถือหุ้น หมายถึง ผู้ถือหุ้นและผู้ที่เกี่ยวข้องของผู้ถือหุ้นนั้น ตามพระราชบัญญัติ

หลักทรัพย์และตลาดหลักทรัพย์

  ** กลุ่มนายประกิต อภิสารธนรักษ์ เป็นดังนี้

- นายประกิต อภิสารธนรักษ์

  - นางอุไรรัตน์ อภิสารธนรักษ์

  - บริษัท ประกิต แอนด์ แอสโซซิเอทส์ จำกัด*

*บริษัท ประกิต แอนด์ แอสโซซิเอทส์ จำกัด เป็นเพียงผู้ถือหุ้นรายหนึ่ง
ไม่มีความเกี่ยวข้องโดยตรงทางธุรกิจอื่นกับ บริษัท ประกิต โฮลดิ้งส์ จำกัด (มหาชน)
เพียงแต่มีกรรมการร่วมกัน คือ นายประกิต อภิสารธนรักษ์

7.3 นโยบายการจ่ายเงินปันผล

  บริษัทมีนโยบายการจ่ายเงินปันผลในอัตราประมาณร้อยละ 60 ของกำไรสุทธิ
  บริษัทร่วมและบริษัทย่อยไม่ได้กำหนดนโยบายการจ่ายเงินปันผล
  ทั้งนี้ขึ้นอยู่กับการพิจารณาของคณะกรรมการบริษัทของบริษัทร่วมและบริษัทย่อย
5. ทรัพย์สินที่ใช้ในการประกอบธุรกิจ

1.  ทรัพย์สินของบริษัท บริษัทย่อย และบริษัทร่วม

  ที่ดินและอาคาร ปัจจุบันบริษัทตั้งอยู่ ณ เลขที่ 88 ซอยสุขุมวิท 62 แยก 3 ถนนสุขุมวิท แขวง
  บางจาก เขตพระโขนง กรุงเทพฯ อาคารสำนักงานพร้อมที่ดินเป็นของบริษัท
  และบริษัทได้นำที่ดินนี้ไปค้ำประกันวงเงินเบิกเกินบัญชีของบริษัทย่อยจำนวน 30.00 ล้านบาทที่
  ธนาคารกรุงเทพ จำกัด (มหาชน) สาขาวิภาวดีรังสิต

  ที่ดิน บริษัทมีที่ดินว่างเปล่าอีก 2 แปลง

1.  ที่ดินตั้งอยู่ที่ซอยสุขุมวิท 50 จำนวน 1 ไร่ 3 งาน 8 ตารางวา
    บริษัทได้ให้เช่าแก่ผู้เช่ารายหนึ่ง โดยทำสัญญาเช่าระยะยาวเป็นเวลา 28 ปีเศษ
    ซึ่งเริ่มตั้งแต่วันที่ 9 พฤษภาคม 2544 เป็นต้นไป

2.  ที่ดินที่ซอยสุขุมวิท 62 เนื้อที่ 1,354 ตารางวา เป็นที่ดินว่างเปล่า
    ยังไม่ได้ใช้ในการดำเนินงานใด ๆ

  มูลค่าที่ดินและอาคาร ณ วันที่ 31 ธันวาคม 2552 เป็นดังนี้

(เฉพาะบริษัท) (บาท)

รวม

ที่ดิน (ราคาทุน) 190,784,000.00

  ค่าปรับปรุงที่ดิน (ราคาทุน) 2,699,157.82

อาคารและสิ่งปลูกสร้างและส่วนปรับปรุง (ราคาทุน) 82,998,615.36

  รวม 276,481,773.18

หัก หักเสื่อมราคา 45,193,133.07

มูลค่าตามบัญชี 231,288,640.11

5.2 การประเมินราคาทรัพย์สิน

  บริษัทไม่มีที่ดินหรืออาคารไว้เพื่อขาย จึงไม่มีการประเมินราคา

5.3 ทรัพย์สินไม่มีตัวตนของบริษัทร่วมและบริษัทย่อย

  บริษัทร่วมและบริษัทย่อยไม่มีอสังหาริมทรัพย์และสินทรัพย์ไม่มีตัวตนที่สำคัญในการประกอบธุรกิจ

5.4 นโยบายการลงทุนในบริษัทร่วมและบริษัทย่อย

  บริษัทมีนโยบายการลงทุนในบริษัทร่วมและบริษัทย่อย ตามนโยบายของผู้ร่วมลงทุนต่างชาติ
  ซึ่งจะทำให้บริษัทร่วมและบริษัทย่อยแต่ละบริษัทมีลูกค้าส่วนหนึ่งเป็นลูกค้าในต่างประเทศจากผู้ร่วมลงทุน

  สำหรับบริษัทร่วมและบริษัทย่อยอื่นที่บริษัทไปลงทุนยังต่างประเทศ
  เป็นไปตามการร้องขอของลูกค้ารายใหญ่ที่มุ่งเข้าไปทำการเปิดตลาดและต้องการบริษัทโฆษณาที่มีคุณภาพเข้าไปดำเนินการโฆษณา

  นอกจากนี้บริษัทมีนโยบายที่จะขยายการดำเนินธุรกิจโฆษณาเป็นรูปแบบอื่นเพิ่มเติมจากปัจจุบัน
  โดยเฉพาะการโฆษณาที่เข้าถึงลูกค้ากลุ่มเป้าหมายโดยตรง
  ซึ่งเป็นแนวโน้มการขยายตัวของธุรกิจโฆษณาในปัจจุบัน
6. ข้อพิพาททางกฎหมาย

 บริษัทย่อยแห่งหนึ่ง ฟ้องร้อง ลูกหนี้รายหนึ่ง มีมูลค่าตามฟ้องจำนวนเงินประมาณ 8 ล้านบาท เนื่องจากลูกค้ารายนี้ประสบปัญหาทางการเงิน ต่อมาได้ทำสัญญาประนีประนอมยอมความให้ผ่อนชำระเป็นรายงวด โดยขณะนี้อยู่ระหว่างการผ่อนชำระ

อย่างไรก็ตาม บริษัทย่อยได้บันทึกสำรองหนี้สูญ สำหรับลูกหนี้รายนี้ไปแล้ว
เอกสารแนบ 3

อื่นๆ

ไม่มี
8). โครงสร้างเงินทุน

1)  หลักทรัพย์ของบริษัทฯ

1)  บริษัทฯ มีทุนจดทะเบียน 999.99 ล้านบาท เรียกชำระแล้ว 700 ล้านบาท แบ่งเป็นหุ้นสามัญ
    50,000,000 หุ้น มูลค่าหุ้นละ 10 บาท และหุ้นบุริมสิทธิ 20,000,000 หุ้น มูลค่าหุ้นละ 10
    บาทโดยมีสิทธิแตกต่างจากหุ้นสามัญเพียงประการเดียวคือมีสิทธิในทรัพย์สินก่อนหุ้นสามัญในกรณีมีการชำระบัญชีเกิดขึ้น

2)  บริษัทฯมีหุ้นสามัญ จำนวน 29,999,000 หุ้น มูลค่าหุ้นละ 10 บาท
    เพื่อรองรับการใช้สิทธิตามใบสำคัญแสดงสิทธิ จำนวน 29,999,000 หน่วย

2) ผู้ถือหุ้นรายใหญ่ ณ วันที่ 31 ธันวาคม 25456

ลำดับที่ ชื่อผู้ถือหุ้น จำนวนหุ้น สัดส่วน

1. บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก 27,722,250 39.60%

2. บริษัท เอบิโก้โฮลดิ้งส์ จำกัด(มหาชน) 17,840,700 25.49%

3. บริษัท อีสท์เลค อินเตอร์เนชั่นแนล ลิมิเต็ด 17,600,000 25.14%

4. บริษัท แวนสเวิร์ด อินเตอร์เนชั่นแนล ลิมิเต็ด 2,400,000 3.43%

5. บริษัท บุญมาลีฟูดโปรเซสซิ่ง จำกัด 2,000,346 2.86%

6. บริษัท ซีดีไอ จำกัด 700,000 1.00%

7. บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก (ต่างด้าว) 466,700 0.67%

8. นางเต้าซิม แซ่อึ้ง 426,200 0.61%

9. นายวงศ์วุธ กุลปิยะวาจา 234,200 0.33%

10. นายวัฒน์ จิราธิวัฒน์ 176,200 0.25%

11. อื่นๆ 433,404 0.62%

รวม / Total 70,000,000 100.00%

3) นโยบายการจ่ายเงินปันผล

บริษัทฯ มีนโยบายจ่ายเงินปันผลจำนวน 50 ของกำไรสุทธิ แต่เนื่องจากบริษัทฯ มีผลขาดทุนสะสมอยู่
จึงไม่สามารถจ่ายเงินปันผลได้
การวิจัยและพัฒนา ปี 2546

Innovation is a key to success
เป็นวิสัยทัศน์ของบริษัทมาลีที่มุ่งเน้นการสร้างนวัตกรรมในวงการอาหารและเครื่องดื่ม โดยบริษัท
มาลีสามพราน จำกัด (มหาชน) ได้คว้ารางวัลแห่งเกียรติยศมาครอง
ด้วยการส่งผลิตภัณฑ์เครื่องดื่มน้ำนมข้าวโพด 100% มาลี i-corn
เข้าประกวดในโครงการนวัตกรรมดีเด่นแห่งประเทศไทย ประจำปี 2546
และได้รับรางวัลชนะเลิศการประกวดนวัตกรรมทางเทคโนโลยีในประเภทองค์กรขนาดใหญ่ที่สามารถผลิต
i-corn ในรูปแบบกล่อง UHT เป็นรายแรกของโลก

การวิจัยและพัฒนาก้าวต่อไปอย่างไม่หยุดยั้ง โดยในปี 2546 นี้เอง ได้มีการออกน้ำผลไม้รสชาติใหม่
ๆ สู่ตลาดเพื่อให้ผู้บริโภคได้โอกาสเลือกมากขึ้นโดยเป็นน้ำส้มเช้ง น้ำส้มโอ และน้ำฝรั่งคั้นสด
นอกจากนั้นแล้ว ผลไม้กระป๋องในน้ำชาเขียวและในน้ำผลไม้รวมตรามาลี
ก็เป็นอีกหนึ่งนวัตกรรมใหม่ล่าสุดครั้งแรกของโลกที่นำเอาผลไม้ยอดนิยม เงาะ เงาะสอดไส้สับปะรด
และลำไยมาผสมผสานกับชาเขียวที่มีสารโพลิฟีนอล ซึ่งเป็นสารแอนตีออกซิแดนท์จากธรรมชาติ
ช่วยลดความเสี่ยงต่อการเป็นมะเร็งชลอความเสื่อมของเซลล์
และช่วยลดคอเลสเตอรอลมาเป็นผลไม้กระป๋องในน้ำชาเขียว
และอีกสูตรสำหรับผู้รักสุขภาพโดยการผสมผสานกับน้ำผลไม้รวมที่มีวิตามินจากธรรมชาติ

ในปี พ.ศ.2547 บริษัท ฯ มุ่งมั่นที่จะสร้างสรรค์ผลิตภัณฑ์ใหม่ ๆ
ที่มีคุณภาพตอบสนองความต้องการของผู้บริโภคต่อไปอย่างไม่หยุดยั้ง
เอกสารแนบ 2

รายละเอียดเกี่ยวกับกรรมการของบริษัทย่อย

  ---------------------------------- ------------------------------------
                                     บริษัท มาลีเอ็นเตอร์ไพรส์ จำกัด

  นายฉัตรชัย บุญรัตน์                     กรรมการ

  นายบรรจง จิตต์แจ้ง                    กรรมการ

  นายกิตติ วิไลวรางกูร                   กรรมการ

  นายพิศักดิ์วลี เศวตนันทน์                 กรรมการ

  นายจารุ วรรณวิลาส                    กรรมการ

  นางสาวสุดใจ รัตนผล                   กรรมการ
  ---------------------------------- ------------------------------------
ส่วนที่ 1

ข้อมูลสรุป (Executive summary)

บริษัทฯ เป็นผู้ผลิตและจำหน่ายผลิตภัณฑ์ ผลไม้บรรจุกระป๋อง น้ำผลไม้และเครื่องดื่ม
มีสายผลิตภัณฑ์คือ

สับปะรดบรรจุกระป๋อง ผลไม้บรรจุกระป๋อง น้ำสับปะรดเข้มข้น ข้าวโพดหวานบรรจุกระป๋อง
น้ำผลไม้ นมยูเอชที และผลิตภัณฑ์เครื่องดื่ม ภายใต้เครื่องหมายการค้าของบริษัทฯ
และผลิตภายใต้เครื่องหมายการค้าของลูกค้าทั้งในและต่างประเทศ

บริษัทฯ ได้รับการรับรองมาตรฐานคุณภาพ ISO 9001 : 2000, HACCP, GMP
และได้รับการรับรองระบบ ISO 14001 : 1996 จาก SGS Yarsley
อีกทั้งยังได้นำระบบไคเซนมาใช้ เพื่อเพิ่มประสิทธิภาพการผลิตอย่างต่อเนื่อง
ทำให้เชื่อมั่นได้ว่าบริษัทฯ ผลิตแต่สินค้าที่มีคุณภาพตามมาตรฐานสากล ด้วยต้นทุนที่เหมาะสม
เพื่อตอบสนองความพึงพอใจของลูกค้า อีกทั้งยังมีระบบบำบัดน้ำเสียที่ทันสมัย
เพื่อช่วยรักษาสิ่งแวดล้อม

ในปี 2542 บริษัทฯ ได้จัดทำวิสัยทัศน์ที่จะเป็นผู้นำธุรกิจอาหารแปรรูป
โดยมีแบรนด์เป็นที่ยอมรับในระดับสากล
และมีกลยุทธ์ที่จะเพิ่มส่วนแบ่งการตลาดอย่างมากและรวดเร็วโดย การขยายแบรนด์สินค้าที่มีอยู่
และหาแบรนด์ใหม่, การตลาดระดับสากล, สินค้าและบริการที่มีคุณภาพ,
การจัดการระบบกระจายอำนาจ และการสร้างพันธมิตรธุรกิจ

สำหรับปี 2546 บริษัทฯ ได้ดำเนินกิจกรรมด้านการตลาดอย่างต่อเนื่อง โดยใช้นวัตกรรมด้านสินค้า
และการตลาด เพื่อขยายธุรกิจสินค้าตรา “มาลี” ทั้งตลาดในประเทศ และในระดับภูมิภาค
สำหรับตลาดต่างประเทศจะขายผ่านตัวแทนจำหน่าย ในกว่า 20 ประเทศ ซึ่งบริษัทฯ
ได้ให้ความสนับสนุนด้านการทำตลาดอย่างจริงจัง และสำหรับตลาดในประเทศ บริษัท
มาลีเอ็นเตอร์ไพรส์ จำกัด ซึ่งเป็นบริษัทย่อย เป็นผู้ดูแลงานด้านการตลาด และสินค้าตรามาลี
โดยได้ปรับปรุงภาพลักษณ์สินค้าตรา “มาลี” ให้มีความทันสมัย
ด้วยกลยุทธ์โฆษณาที่สื่อถึงกลุ่มเป้าหมายที่ชัดเจน บริษัทฯ ได้ออกสินค้าใหม่ คือน้ำฝรั่ง 100% มีทั้ง
1000มล และ 250มล ในกล่องยูเอชที รวมทั้งน้ำส้มโอ ผสมเกล็ดส้มโอ 100%
และน้ำส้มเช้งผสมเกล็ดส้ม 100% มีทั้ง 1000 มล และ 250 มล ในกล่องยูเอชที
ให้ประโยชน์ในการกระตุ้นร่างกายให้สร้างภูมิคุ้มกันโรคได้เป็นอย่างดี นอกจากนี้บริษัทฯ
ได้พัฒนาและออกสินค้าขึ้นใหม่ซึ่งเป็นนวัตกรรมใหม่ล่าสุดครั้งแรกของโลก คือ
ผลไม้กระป๋องในน้ำชาเขียวและในน้ำผลไม้รวมตรามาลี
ที่มีสารโฟลิฟีนอลซึ่งเป็นสารแอนตีออกซิแดนท์จากธรรมชาติ ช่วยลดความเสี่ยงต่อการเป็นมะเร็ง
ชะลอความเสื่อมของเซล และช่วยลดคอเลสเตอรอล

บริษัทฯ ยังมีความมุ่งมั่นที่จะพัฒนาผลิตภัณฑ์ที่มีคุณค่าสำหรับผู้บริโภค
และพัฒนาบุคลากรเพื่อเพิ่มประสิทธิภาพการทำงาน และบริการที่ดีสำหรับลูกค้า
7). ข้อพิพาททางกฎหมาย

1). คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อย ที่มีจำนวนสูงกว่าร้อยละ 5
ของส่วนของ

ผู้ถือหุ้น ณ วันสิ้นปีบัญชีล่าสุด คือ

-   คดีแพ่งของศาลธัญบุรี หมายเลขดำที่ 432/2541 บริษัทเงินทุนธนชาติ จำกัด (มหาชน) โจทก์
    บริษัท เคซีเชียงใหม่อุตสาหกรรมอาหาร จำกัด จำเลยที่ 1 บริษัท มาลีสามพราน จำกัด
    (มหาชน) จำเลยที่ 2 นายองอาจ กิตติคุณชัย จำเลยที่ 3 ฟ้องเมื่อวันที่ 10 มีนาคม 2541
    ทุนทรัพย์ 25,352,205. 49 บาท ฐานความผิด ตั๋วสัญญาใช้เงิน ค้ำประกัน
    อยู่ในระหว่างการสืบพยานจำเลย จำเลยที่ 2 ต้องรับผิดในฐานะผู้ค้ำประกัน หากจำเลยที่ 1
    ตกลงหรือชำระหนี้ให้แก่โจทก์ได้ บริษัท มาลีสามพราน จำกัด (มหาชน) ก็ไม่ต้องรับผิด

-   คดีแพ่งของศาลธัญบุรี หมายเลขดำที่ 1026/2542 ธนาคารกรุงเทพ จำกัด โจทก์ บริษัท เคซี
    เชียงใหม่อุตสาห-กรรมอาหาร จำกัด จำเลยที่ 1 บริษัท มาลีสามพราน จำกัด (มหาชน)
    จำเลยที่ 2 จำเลย ฟ้องคดีเมื่อวันที่ 13 พฤษภาคม 2542 ทุนทรัพย์ 24,287,903.98 บาท
    ฐานความผิดตั๋วเงิน ค้ำประกัน อยู่ในระหว่างการสืบพยานจำเลย จำเลยที่ 2
    ต้องรับผิดในฐานะผู้ค้ำประกัน หากจำเลยที่ 1 ตกลงหรือชำระหนี้ให้แก่โจทก์ได้ บริษัท
    มาลีสามพราน จำกัด (มหาชน) ก็ไม่ต้องรับผิด โดยทั้งสองคดีบริษัทฯ
    ได้มีการตั้งสำรองค่าใช้จ่ายไว้กรณีละ 12 ล้านบาท รวม 24 ล้านบาท
    ทั้งนี้ได้ระบุไว้ในหมายเหตุประกอบงบการเงิน ข้อ 21.5 แล้ว

2)  คดีที่มีผลกระทบต่อการดำเนินธุรกิจของบริษัท อย่างมีนัยสำคัญ
    แต่ไม่สามารถประเมินผลกระทบเป็นตัวเลขได้

--------ไม่มี -----------

  3). คดีที่มิได้เกิดจากการประกอบธุรกิจโดยปกติของบริษัท

--------ไม่มี -----------

  4). คดีการถูกกล่าวหาว่าทุ่มตลาดสับปะรดกระป๋องในประเทศสหรัฐอเมริกา

ปัจจุบัน อัตราภาษีต่อต้านการทุ่มตลาดของประเทศสหรัฐอเมริกา ของบริษัทฯ มีอัตราร้อยละ 7.61
เพื่อเป็นการลดความเสี่ยงจากการเรียกเก็บภาษีดังกล่าวซึ่งเกิดจากกระทรวงพาณิชย์ของสหรัฐฯใช้
วิธีการคำนวณต้นทุนการผลิตที่ไม่สอดคล้องกับความเป็นจริง บริษัทฯ
จึงได้ระงับการส่งสับปะรดกระป๋องไปยังประเทศสหรัฐฯ นับตั้งแต่ เดือน กรกฎาคม 2545
ขณะเดียวกันบริษัทฯ ยังพยายามทบทวนและหาวิธีคำนวณต้นทุนที่กระทรวงพาณิชย์ของสหรัฐฯ
จะยอมรับได้ เพื่อบริษัทฯ จะสามารถส่งออกสับปะรดกระป๋องเข้าตลาดสหรัฐฯ ได้อีกในอนาคต
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท มาลีสามพราน จำกัด (มหาชน)

สารบัญ

หน้า

  ส่วนที่ 1 ข้อมูลสรุป (Executive Summary) 3

  ส่วนที่ 2 บริษัทที่ออกหลักทรัพย์ 4

1.  ปัจจัยความเสี่ยง 6

2.  ลักษณะการประกอบธุรกิจ 9

3.  การประกอบธุรกิจของแต่ละสายผลิตภัณฑ์ 15

4.  การวิจัยและพัฒนา 16

5.  ทรัพย์สินที่ใช้ในการประกอบธุรกิจ 19

6.  โครงการในอนาคต 21

7.  ข้อพิพาททางกฎหมาย 22

8.  โครงสร้างเงินทุน 23

9.  การจัดการ 30

10. การควบคุมภายใน 32

11. รายการระหว่างกัน 33

12. ฐานะการเงินและผลการดำเนินการ 40

13. ข้อมูลที่เกี่ยวข้อง 41

  ส่วนที่ 3 การรับรองความถูกต้องของข้อมูล 43

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 46

  เอกสารแนบ 2 รายละเอียดเกี่ยวกับกรรมการของบริษัทย่อย 47
11). รายการระหว่างกัน

  โปรดดูหมายเหตุประกอบงบการเงินรวม ณ วันที่ 31 ธันวาคม 2546 และ 2545 ข้อ 4.
  ลูกหนี้และตั๋วเงินรับทางการค้าและ ข้อ 13. รายการธุรกิจกับบริษัทที่เกี่ยวข้องกัน ประกอบ

  ข้อ 4. ลูกหนี้และตั๋วเงินรับทางการค้า

  บริษัทฯ มียอดลูกหนี้สุทธิ ณ วันที่ 31 ธันวาคม 2545 จำนวน 352.4 ล้านบาท
  โดยมียอดลูกหนี้ค้างชำระจากบริษัทนมโชคชัย จำกัดซึ่ง เป็นบริษัทที่เกี่ยวข้องกัน จำนวน 35
  ล้านบาท ลดลงจากปี 2545 ที่มีเป็นจำนวน 69 ล้านบาท
  บริษัทฯคาดว่าจะได้รับชำระหนี้เพิ่มเติมในอนาคต
  อย่างไรก็ตามค่าเผื่อหนี้สงสัยจะสูญที่บริษัทฯได้ตั้งสำรองไว้ได้รวมลูกหนี้จากรายการที่เกี่ยวข้องกันดังกล่าวจำนวน
  35 ล้านบาทไว้เรียบร้อยแล้ว
  ฝ่ายบริหารของบริษัทฯเชื่อว่าจำนวนค่าเผื่อหนี้สงสัยจะสูญที่ได้บันทึกไว้ในบัญชีเพียงพอในสถานการณ์ปัจจุบัน

ข้อ 13. รายการธุรกิจกับบริษัทที่เกี่ยวข้องกัน

ในระหว่างปี บริษัทฯมีรายการธุรกิจที่สำคัญกับบริษัทย่อยและบริษัทที่เกี่ยวข้องกัน
(ซึ่งเกี่ยวข้องกันโดยการถือหุ้นหรือการมีผู้ถือหุ้นหรือกรรมการบางส่วนร่วมกัน)
รายการธุรกิจดังกล่าวซึ่งส่วนใหญ่เป็นการขายสินค้าเป็นไปตามเงื่อนไขที่ตกลงร่วมกันโดยคิดกำไรขั้นต้นจำนวนหนึ่งในอัตราประมาณ
ร้อยละ 5 - 15 ของราคาทุน
รายการค้าที่สำคัญระหว่างบริษัทฯและบริษัทเหล่านั้นเป็นไปตามปกติธุรกิจและสามารถสรุปได้ดังนี้ :-

  ---------------------------- ------------------------ --------- ---------
                                                        (หน่วย :   
                                                        ล้านบาท)   

                               นโยบายการกำหนดราคา       2546      2545

  รายการธุรกิจกับบริษัทย่อย                                             

  (ได้ตัดออกจากงบการเงินรวมแล้ว)                                      

  ขายสินค้า                      ต้นทุนบวกกำไรส่วนเพิ่ม        570       559

  รายได้ค่าบริการ                 ตามที่ตกลงร่วมกัน            2         0.4

  รายการธุรกิจกับบริษัทที่เกี่ยวข้องกัน                                      

  ขายสินค้า                      ราคาเทียบเคียงกับราคาตลาด   2         31

  ค่าเช่าอาคาร                   ตามสัญญา                  7         7
  ---------------------------- ------------------------ --------- ---------

ยอดคงค้างระหว่างกัน ณ
วันสิ้นปีได้แสดงเป็นรายการระหว่างบริษัทที่เกี่ยวข้องกันแยกต่างหากในงบดุล
1.  ปัจจัยความเสี่ยง

1. ความเสี่ยงด้านวัตถุดิบ วัตถุดิบหลักอันได้แก่ ผลไม้ และ ข้าวโพดหวาน
เป็นผลิตผลที่แปรผันตามสภาพอากาศ จึงทำให้เกิดความผันผวนของวัตถุดิบ
ไม่ว่าจะเป็นในเชิงปริมาณและคุณภาพ
การขาดแขลนวัตถุดิบมาส่งผลให้เกิดความล่าช้าในการส่งมอบสินค้า นอกจากนี้
การที่สภาพอากาศไม่อำนวยจะส่งผลให้ผลผลิตคุณภาพด้อยลง การขาดแคลนวัตถุดิบที่มีคุณภาพ
จะส่งผลให้กำไรของโรงงานผู้ผลิตลดน้อยลงด้วย
บริษัทฯได้ทำสัญญาซื้อขายผลผลิตกับเกษตรกรเพื่อสร้างเสถียรภาพในปริมาณของวัตถุดิบ
อีกทั้งมุ่งวางแผนการผลิตให้สอดคล้องกับฤดูกาลของผลผลิต

2. ความเสี่ยงจากการขายสินค้าล่วงหน้า ผู้ส่งออกผลไม้บรรจุกระป๋องและข้าวโพดกระป๋อง
จะมีความเสี่ยงกับการขายสินค้าล่วงหน้า เนื่องจากลูกค้าต่างประเทศ
มักทำสัญญาซื้อขายสินค้าตลอดฤดูกาลขาย หรือสัญญาซื้อขายตลอดปี
ดังนั้นความไม่แน่นอนในปริมาณวัตถุดิบจึงอาจส่งผลให้กำไรของบริษัทฯ ลดน้อยลง
ดังนั้นจึงต้องบริหารระยะเวลาการขายและการขายล่วงหน้าอย่างมีประสิทธิภาพ ขณะนี้บริษัทฯ
มีนโยบายที่จะขายสินค้าล่วงหน้าประมาณ 3-6 เดือน เพื่อเป็นการลดความเสี่ยงจากปัจจัยนี้

3. การยกเลิกสัญญารับจ้างผลิต โครงสร้างรายได้ร้อยละ 34
เป็นรายได้จากการรับจ้างผลิตสินค้าภายใต้เครื่องหมายสินค้าของผู้ว่าจ้างผลิต
ดังนั้นหากมีการยกเลิกการว่าจ้างการผลิตกับบริษัทฯ อาจกระทบต่อผลกำไรของบริษัทฯ
อย่างไรก็ตาม บริษัทฯ ยังคงสามารถตอบสนองความต้องการผู้ว่าจ้าง
ทั้งในเชิงปริมาณและเชิงคุณภาพได้อย่างดี โดยมีราคาไม่แพง
หลักการที่จะแบ่งค่าใช้จ่ายคงที่ต่อหน่วยกับลูกค้า
และการลดต้นทุนโดยปริมาณการผลิตที่เพิ่มขึ้นจะเป็นการยังประโยชน์ทั้งแก่ผู้ว่าจ้างและบริษัทฯ
นอกเหนือจากการที่บริษัทฯ สามารถรักษาสัมพันธภาพกับผู้ว่าจ้างปัจจุบันได้อย่างดี
บริษัทฯยังพยายามกระจายฐานลูกค้าสำหรับผลิตภัณฑ์เครื่องดื่มบรรจุกระป๋องและเครื่องดื่ม ยู เอช ที
เพื่อให้เป็นการใช้กำลังการผลิตอย่างเต็มประสิทธิภาพ

4. ความเสี่ยงเรื่องอัตราแลกเปลี่ยน บริษัทฯ ขายสินค้าส่งออกในสกุลเงินเหรียญสหรัฐ
คิดเป็นสัดส่วนหนึ่งในสามของรายได้รวม บริษัทฯ
ได้ทำการประกันอัตราแลกเปลี่ยนตามระดับวงเงินสัญญาสินเชื่อที่มีกับสถาบันการเงิน
เพื่อลดความเสี่ยงในอัตราแลกเปลี่ยน

5. ความเสี่ยงจากปัญหาการเก็บภาษีการต่อต้านการทุ่มตลาดของประเทศสหรัฐอเมริกา ปัจจุบัน
อัตราภาษีต่อต้านการทุ่มตลาดของประเทศสหรัฐอเมริกา ของบริษัทฯ มีอัตราร้อยละ 7.61
เพื่อเป็นการลดความเสี่ยงจากการเรียกเก็บภาษีดังกล่าวซึ่งเกิดจากกระทรวงพาณิชย์ของสหรัฐฯใช้
วิธีการคำนวณต้นทุนการผลิตที่ไม่สอดคล้องกับความเป็นจริงบริษัทจึงได้ระงับการส่งสับปะรดกระป๋องไปยังประเทศสหรัฐฯ
นับตั้งแต่ เดือน กรกฎาคม 2545 ขณะเดียวกันบริษัทฯ
ยังพยายามทบทวนและหาวิธีคำนวณต้นทุนที่กระทรวงพาณิชย์ของสหรัฐฯ จะยอมรับได้ เพื่อบริษัทฯ
จะสามารถส่งออกสับปะรดกระป๋องเข้าตลาดสหรัฐฯ ได้อีกในอนาคต

6. อิทธิพลของกลุ่มค้าปลีกขนาดใหญ่ เนื่องจากเครือซุปเปอร์มาร์เก็ตในประเทศ
มีอัตราการเติบโตอย่างรวดเร็ว การขายผ่านช่องทางจำหน่ายนี้จึงเติบโตขึ้นเป็นอย่างมากเช่นกัน
อย่างไรก็ตาม อัตรากำไรกลับลดลงเนื่องจากค่าใช้จ่ายโฆษณาและส่งเสริมการขายที่สูงขึ้น
บริษัทฯต้องบริหารต้นทุนสินค้าอย่างระมัดระวังเพื่อรักษาอัตรากำไร
ส่วนที่ 3

การรับรองความถูกต้องของข้อมูล

"ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้ผู้ถือหรือผู้เข้าซื้อหลักทรัพย์
เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายบรรจง จิตต์แจ้ง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายบรรจง จิตต์แจ้ง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ-นามสกุล ตำแหน่ง ลายมือชื่อ

1. นายฉัตรชัย บุญรัตน์ ประธานกรรมการ
......................................................………

2. นายบรรจง จิตต์แจ้ง กรรมการ,กรรมการผู้จัดการใหญ่
.....................................................………

3. นายปริญญ์ จิราธิวัฒน์ กรรมการ
…................................................………

4. นายกิตติ วิไลวรางกูร กรรมการ
.....................................................………

ผู้รับมอบอำนาจ

ชื่อ-นามสกุล ตำแหน่ง ลายมือชื่อ

นายบรรจง จิตต์แจ้ง กรรมการผู้จัดการใหญ่
…….............................................……….
ส่วนที่ 2

บริษัทที่ออกหลักทรัพย์

บริษัท มาลีสามพราน จำกัด (มหาชน)
ประกอบธุรกิจหลักประเภทผู้ผลิตและจำหน่ายสับปะรดกระป๋อง ผลไม้กระป๋อง
ข้าวโพดหวานบรรจุกระป๋อง น้ำสับปะรดเข้มข้น น้ำผลไม้ นมยูเอชที และผลิตภัณฑ์เครื่องดื่ม บริษัทฯ
มีที่ตั้งสำนักงานใหญ่ ณ อาคารเอบิโก้ ชั้น 2-4 เลขที่ 401/1 ถนนพหลโยธิน ตำบลคูคต
อำเภอลำลูกกา จังหวัดปทุมธานี เลขทะเบียนบริษัท บมจ.40 โทรศัพท์ 02 992 5800 โทรสาร

02 992 5816-7 Homepage : www.malee.co.th Email : msc@malee.co.th
13). ข้อมูลอื่นที่เกี่ยวข้อง

ไม่มี
10. การควบคุมภายใน

ความเห็นของคณะกรรมการบริษัท เกี่ยวกับความเพียงพอของระบบการควบคุมภายใน

บริษัทฯ มีสำนักตรวจสอบภายใน ซึ่งมีหน้าที่และความรับผิดชอบด้านตรวจสอบภายใน
โดยมีสายงานบังคับบัญชาขึ้นตรงต่อกรรมการผู้จัดการใหญ่
และเพื่อให้มีความเป็นอิสระในการตรวจสอบการดำเนินงานของฝ่ายต่าง ๆ คณะกรรมการบริษัทฯ
จึงให้ฝ่ายตรวจสอบรายงานด้านการปฏิบัติงานและการดำเนินงานต่อคณะกรรมการตรวจสอบด้วย

ในปี 2546 บริษัทฯ ได้มีการแต่งตั้งคณะกรรมการบริหารความเสี่ยง เพื่อกำหนดนโยบาย
และขอบเขตความรับผิดชอบการบริหารความเสี่ยงที่มีผลกระทบต่อบริษัทฯ
ทั้งปัจจัยภายในและภายนอกให้อยู่ในระดับที่เหมาะสมและยอมรับได้